wickkiey/tamil-wikipedia-chunked huggingface dataset:
# மயோங் மத்திய அருங்காட்சியகம் மற்றும் எம்போரியம்

## வரலாறு

நவீன காலத்தின் தொடக்கம் வரை சக்தி வழிபாட்டின் கூறாக *நரபலி* அல்லது மனித தியாகங்கள் மேற்கொள்ளப்பட்டன. அகழ்வாய்வு மேற்கொண்ட ஆய்வாளர்கள் சமீபத்தில் இந்தியாவின் பிற பகுதிகளில் மனித தியாகத்திற்கு பயன்படுத்தப்பட்டு வந்த கருவிகளைப் போன்ற வாள்களையும் பிற கூர்மையான ஆயுதங்களையும் தோண்டி எடுத்தள்ளனர். மயோங்கில் அஹோம் காலத்தில் மனித தியாகம் நிகழ்ந்திருக்கலாம் என்று கூறப்படுகிறது. மயோங்கிற்கு மிக அருகில் போபிடோரா வனவிலங்கு சரணாலயம் உள்ளது. உலகில் அதிக எண்ணிக்கையிலான ஒரு கொம்பு காண்டாமிருகத்தினை இந்த சரணாலயத்தில்காண முடியும்.
# மேல்விளாகம்

**மேல்விளாகம்** என்பது தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ள ஒரு புறநகர்ப் பகுதியாகும்.  
இந்த கிராமம் நெமிலியகரம் ஊராட்சிக்கும் திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, இவ்வூரின் மொத்த மக்கள் தொகை 317 ஆகும். இவர்களில் பெண்கள் 168 பேரும் ஆண்கள் 149 பேரும் உள்ளனர்.
# தோக்ரா கலை அருங்காட்சியகம், ஜம்மு

**தோக்ரா கலை அருங்காட்சியகம், ஜம்மு (Dogra Art Museum, Jammu),** முன்னர் தோக்ரா கலைக்கூடம் என்று அழைக்கப்பட்ட அருங்காட்சியகம் ஆகும். இது, இந்தியாவின் ஜம்மு மாநிலத்தில் முபாரக் மண்டி வளாகத்தின் பிங்க் ஹாலில் உள்ள தோக்ரா பண்பாட்டு பாரம்பரியத்தின் அருங்காட்சியகமாகும். இந்த அருங்காட்சியகத்தில் பசோலியைச் சேர்ந்த பஹாரி ஓவியப் பாணியில் அமைந்த சிறிய அளவிலான ஓவியங்கள் காட்சிக்கு வைக்கப்பட்டுள்ளன. .
# தோக்ரா கலை அருங்காட்சியகம், ஜம்மு

## துவக்கம்

தோக்ரா கலை அருங்காட்சியகம், ஜம்மு ஒரு அரசு அருங்காட்சியகம் ஆகும். இந்த அருங்காட்சியகம் ஜம்மு பகுதியில் மிகப் பெரிய அருங்காட்சியகம் என்ற சிறப்பினைப் பெற்றது. இது வட இந்திய மாநிலமான ஜம்மு-காஷ்மீரில் உள்ள மூன்று பிரிவுகளில் ஒன்றான ஜம்மு பகுதியில் உள்ளது. இந்த அருங்காட்சியகத்தில் காப்பகங்கள், தொல்பொருள் மற்றும் அருங்காட்சியகங்களின் இயக்குநரகத்தின் பிரிவு இந்த அருங்காட்சியகம் ஜம்மு-காஷ்மீர் அரசாங்கத்தின் சுற்றுலா மற்றும் பண்பாட்டு அமைச்சகத்தின் கீழ் செயல்பட்டு வருகின்ற அருங்காட்சியகம் ஆகும். 1875 ஆம் ஆண்டில் வேல்ஸ் இளவரசர் என்ற நிலையில் பிரித்தானிய மன்னரான ஏழாம் எட்வர்ட் ஜம்மு வந்தபோது அந்த வருகையின் நினைவாக இந்த கட்டிடம் கட்டப்பட்டது. இந்த கட்டிடத்தில் பொது நூலகம் மற்றும் அருங்காட்சியகம் ஆகிய பிரிவுகள் அமைந்துள்ளன.
# தோக்ரா கலை அருங்காட்சியகம், ஜம்மு

## வரலாறு

அதன் ஆரம்ப நாட்களில் இந்த அருங்காட்சியகம் *அஜீப் கர்* என்று அழைக்கப்பட்டு வந்தது. அதற்கு "அருங்காட்சியகம்" என்ற சொல்லுக்கான உருது சொல்லாக அவ்வாறு அழைக்கப்பட்டது. அப்போது உருது நீதிமன்ற மொழியாக பயன்பாட்டில் இருந்து வந்தது. அப்போது இது ஒரு சிறிய கூடத்தில் செயல்பட்டு வந்தது. அந்தக் கூடத்தில் சில ஆயுதங்கள் மற்றும் பழைய புகைப்படங்கள் காட்சிக்கு வைக்கப்பட்டு இருந்தன. தற்போது ஜம்மு மாநிலத்தின் சட்டமன்றம் புதிய செயலகத்தின் வளாகத்தில் அமைக்கப்பட்டது. இது முந்தைய காஷ்மீர் மற்றும் ஜம்மு மாநிலத்தில் ஒரு அருங்காட்சியகத்தை அமைப்பதற்கான முதல் படியாக அமைந்தது. இந்திய ஒன்றியத்துடன் மாநிலங்கள் இணைந்த பின்னர், 1954 ஆம் ஆண்டில் அப்போதைய ஜம்மு-காஷ்மீரின் பிரதம மந்திரியாக இருந்த திரு பக்ஷி குலாம் முகமதுவின் தலைமையின் கீழ் ஒரு குழு அமைக்க ஏற்பாடு செய்யப்பட்டது. இக் குழுவில் கல்வி அமைச்சர் திரு குலாம் முகமது சாதிக், நிதி அமைச்சர், திரு ஜி.எல்.டோகிரா, திரு மாஸ்டர் சன்சார் சந்த் பாரு, மற்றும் பிரபல கலைஞரும் பேராசிரியருமான ஆர்.என்.சாஸ்திரி (இப்போது பதம்ஷ்ரி) ஆகியோர் உறுப்பினர்களாகச் செயல்பட்டு வந்தனர். புதிய செயலகத்தை ஒட்டியுள்ள காந்தி பவன் மண்டபத்தில் கலைப்பொருட்கள் காட்சிப்படுத்துவதற்காக இந்த குழுவிற்கு சில இடங்கள் ஒதுக்கப்பட்டன. இந்த அருங்காட்சியகத்தை இந்தியாவின் முதல் ஜனாதிபதியான டாக்டர் ராஜேந்திர பிரசாத் ஏப்ரல் 18, 1954 ஆம் நாளன்று ஜம்மு காந்தி பவனில் தோக்ரா கலைக்கூடம் என்ற பெயரில் திறந்து வைத்தார். பின்னர் இது ஒரு முழுமையான அருங்காட்சியகமாக மேம்படுத்தப்பட்டது. பின்னர், அதன் தற்போதைய கட்டிடமான, ஜம்முவில் உள்ள முபாரக் மண்டி வளாகம் என்ற இடத்திற்கு மாஸ்டர் சன்சார் சந்த் பாரு அதன் முதல் காப்பாளராக (தலைவராக) நியமிக்கப்பட்டார்.
# தோக்ரா கலை அருங்காட்சியகம், ஜம்மு

## சேகரிப்புகள்

இந்த அருங்காட்சியகத்தில் வரலாறு மற்றும் பண்பாட்டு முக்கியத்துவம் வாய்ந்த 7216 பொருட்கள் காட்சிக்கு வைக்கப்பட்டுள்ளன. இங்கு காட்சிக்கு வைக்கப்பட்டுள்ள தொகுப்புகளில் புகழ்பெற்ற பசோலியைச் சேர்ந்த பஹாரி ஓவியப் பாணியில் அமைந்த, ராஸ்மஞ்சரி தொடரில் அமைந்த, சிறிய அளவிலான ஓவியங்கள் உள்ளன. மேலும் சில அரிய ஓலைச்சுவடிகள் காட்சியில் உள்ளன. பாரசீக மொழியில் அழகாக விளக்கப்பட்ட சா நாமா மற்றும் சிக்கந்தர்நாமா உள்ளிட்ட கையெழுத்துப் பிரதிகள் அவற்றில் உள்ளன.  
அக்னூரைச் சேர்ந்த சுடுமண் பாண்டங்கள், சிற்பங்கள், நாணயவியல், கையெழுத்துப் பிரதிகள், தோக்ரா உடைகள், நகைகள், ஆயுதங்கள் மற்றும் கவசங்கள், உலோகப் பொருட்கள் மற்றும் அலங்காரப் பொருள்கள் தொடர்பான கலைப்பொருட்கள் ஆகியவை இங்கு காட்சிக்கு வைக்கப்பட்டுள்ளன. பளிங்கு மண்டபத்தில் அதிக விலைமதிப்பிலான கற்களால் பதிக்கப்பட்ட, நுணுக்கமாக அலங்கரிக்கப்பட்ட பளிங்கு ஜரோக்காக்கள் அருங்காட்சியக சேகரிப்பின் சிறப்பினை மேலும் அழகுபடுத்துகின்றன. இருந்தாலும், இந்த அருங்காட்சியகம் பசோலியின் பஹாரி சிறிய அளவிலான ஓவியங்களுக்காகவே அனைவராலும் அறியப்படுகிறது. முகலாயப் பேரரசர் ஷாஜஹானுக்குச் சொந்தமான தங்க முலாம் பூசப்பட்ட ஒரு வில், தக்ரி எழுத்துப்பொறிப்போடு கூடிய கல் தகடு ஆகியவை அருங்காட்சியகத்தின் மிகவும் மதிப்புமிக்க பொருள்களில் குறிப்பிடத்தக்கவையாக உள்ளன.
# தோக்ரா கலை அருங்காட்சியகம், ஜம்மு

## பார்வையாளர்கள் தகவல்

இந்த அருங்காட்சியகம் காலை 10.00 மணி முதல் முதல் மாலை 5.00 வரை பார்வையாளர்கள் பார்ப்பதற்காக திறந்து வைக்கப்பட்டுள்ளது. இந்த அருங்காட்சியகத்திற்கு திங்கள் கிழமை விடுமுறை நாள் ஆகும். அருங்காட்சியக வளாகத்திற்குள் நுழைவதற்கு பார்வையாளர்களிடம் குறைந்தபட்ச நுழைவு கட்டணம் வசூலிக்கப்படுகிறது.
# இந்தியக் குடியுரிமை திருத்தச் சட்டப் போராட்டங்கள்

**இந்தியக் குடியுரிமை திருத்தச் சட்டப் போராட்டங்கள்**, என்பவை 2019 அசாமில் தொடங்கி டெல்லி, மேகாலயா, மணிப்பூர், திரிபுரா மற்றும் இந்தியாவின் பிற பகுதிகளுக்கும் பரவிய ஒரு போராட்டமாகும். இப்போராட்டங்கள், பொதுவாக இந்தியக் குடியுரிமை (திருத்தச்) சட்டத்தை எதிர்த்தும், சில இடங்களில் தேசிய குடிமக்கள் பதிவேட்டை எதிர்த்தும் நடைபெற்றன. இந்த மசோதா நாடாளுமன்றத்தில் நிறைவேற்றப்பட்ட பின்னர், டிசம்பர் 4, 2019 அன்று அசாமில் போராட்டங்கள் தொடங்கியது. பின்னர், வடகிழக்கு இந்தியா முழுவதிலும், மெதுவாக இந்தியாவின் அனைத்து முக்கிய நகரங்களிலும் எதிர்ப்புகள் வெடித்தன. டிசம்பர் 15 அன்று, போராட்டம் நடைபெற்ற ஜாமியா மில்லியா இஸ்லாமியாவின் வளாகத்திற்குள் போலீசார் பலவந்தமாக நுழைந்தனர். போலீசார் மாணவர்கள் மீது தடியடி மற்றும் கண்ணீர்ப்புகை குண்டுகளை பயன்படுத்தினர். இருநூறுக்கும் மேற்பட்ட மாணவர்கள் காயமடைந்தனர் மற்றும் சுமார் நூறு மாணவர்கள் ஒரே இரவில் காவல் நிலையத்தில் வைக்கப்பட்டனர். போலீசாரின் மிருகத்தனம் பரவலாக விமர்சிக்கப்பட்டது, இதன் விளைவாக நாடு முழுவதும் ஆர்ப்பாட்டங்கள் நடந்தன, போராட்டங்களின் விளைவாக ஆயிரத்திற்கும் மேற்பட்ட கைதுகள் நடைபெற்றுள்ளன. மேலும் ஆறு பேர் இறந்தனர். அசாமில் போலீசாரின் துப்பாக்கிச் சூடு காரணமாக கொல்லப்பட்டதாகக் கூறப்படுபவர்களில் 18 வயதுக்குட்பட்ட இரண்டு சிறுவர்களும் அடங்குவர்.
# இந்தியக் குடியுரிமை திருத்தச் சட்டப் போராட்டங்கள்

## விளக்கம்

2004 ஆம் ஆண்டு இந்தியக் குடியுரிமை சட்டத்தில் செய்யப்பட்ட திருத்தங்களின்படி, (அசாம் மாநிலம் தவிர) இந்தியாவில் வாழும் தாயோ, தந்தையோ இந்தியராக இருந்து அவர்களுக்கு 1987 ஆம் ஆண்டுக்கு முன்னர் பிறந்த குழந்தைகள் அனைவரும் இந்தியர்களாகவே கருதப்படுவார்கள். அசாம் மாநிலத்தை பொருத்தவரை இந்த காலக்கெடு 1971 ஆம் ஆண்டாக குறிப்பிடப்பட்டுள்ளது என இந்திய அரசு அதிகாரி தெரிவித்துள்ளார்.
# பாண்டிய நாட்டின் மீது மாலிக் கபூரின் படையெடுப்பு

<mapframe text="தற்கால இந்தியாவில் தில்லி, மதுரை ஆகியவற்றின் அமைவிடம்" zoom="4" longitude="77.67" latitude="19.29">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "தில்லி" },
"geometry": { "type": "Point", "coordinates": [77.2273958, 28.661898] }
},
{
"type": "Feature",
"properties": { "marker-symbol": "monument", "title": "Madurai" },
"geometry": { "type": "Point", "coordinates": [78.1197754, 9.9252007] }
}
]
}
</mapframe>
1310-1311 காலப்பகுதியில், தில்லி சுல்தானகத்தின் ஆட்சியாளர் அலாவுதீன் கில்சி தன் தலைமைப் படைத்தலைவர் மாலிக் கபூர் தலைமையிலான படைகளை இந்திய துணைக்கண்டத்தின் தெற்கே உள்ள நாடுகளைக் கைப்பற்ற அனுப்பினார். போசளர்களை அடிமைப்படுத்திய பின்னர், மாலிக் கபூர் இன்றைய தமிழ்நாட்டின் பாண்டிய நாட்டின் (முஸ்லீம் காலக்கோவைகளில் மபார் என்று அழைக்கப்படுகிறது) மீது படையெடுத்தார். இதற்கு பாண்டிய சகோதரர்களான வீரபாண்டியனுக்கும், சுந்தரபாண்டியனுக்கும் இடையிலான அரசுரிமைப் போரைப் பயன்படுத்திக் கொண்டார். 1311 மார்ச்-ஏப்ரல் காலக்கட்டத்தில், பாண்டிய நாட்டில் அவர்களின் தலைநகர் மதுரை உட்பட பல இடங்களில் திடீர்த்தாக்குதல் நடத்தினார். தில்லி சுல்தானகத்துக்கு அடங்கிய ஆட்சியாளராக பாண்டிய மன்னரை அவரால் மாற்ற முடியவில்லை, ஆனால் தமிழ்நாட்டில் இருந்து யானைகள், குதிரைகள், தங்கம், விலைமதிப்பற்ற கற்கள் உட்பட பெரிய கொள்ளை பொருட்களைப் பெற்றார்.
# பாண்டிய நாட்டின் மீது மாலிக் கபூரின் படையெடுப்பு

## பின்னணி

1310 வாக்கில், தில்லி சுல்தானகத்தின் அலாவுதீன் கில்சி தென்னிந்தியாவில் தக்காணப் பகுதியின் யாதவர், காக்கத்தியர் போன்ற ஆட்சியாளர்களை தனது பேரரசுக்கு அடங்கிய அரசுகளாக்க கட்டாயப்படுத்தினார். 1310 காக்கத்தியர்களுக்கு எதிரான வாரங்கல் முற்றுகையின் போது, அலாவுதீனின் தளபதியான மாலிக் கபூர், யாதவர் மற்றும் காக்கத்தியரின் நாடுகளுக்கு தெற்கே உள்ள பகுதியும் மிகவும் செல்வவளம் கொண்டவை என்பதை அறிந்தார். தில்லிக்குத் திரும்பிய பிறகு, காஃபூர் இது குறித்து அலாவுதீனிடம் கூறினார், மேலும் இந்தியாவின் தென்பகுதிக்கு ஒரு போர்ப் பயணத்தை மேற்கொள்ள அனுமதி பெற்றார்.  
1311 இன் துவக்கத்தில், மாலிக் கஃபூர் ஒரு பெரிய இராணுவத்துடன் தக்காணத்தை அடைந்தார். பிப்ரவரியில், அவர் 10,000 வீரர்களுடன் போசளர்களின் தலைநகரான துவாரசாமுத்திரத்தை முற்றுகையிட்டார், மேலும் போசள மன்னர் வல்லாளரை தில்லி சுல்தானகத்தின் மேலாட்சியை ஏற்கும்படி கட்டாயப்படுத்தினார். அவர் 12 நாட்கள் துவாரசாமுத்ரத்தில் தங்கியிருந்தார், மீதமுள்ள இராணுவமும் துவாரசமுத்ரத்துக்கு வரும் வரை காத்திருந்தார்.  
இந்த நேரத்தில், போசள நாட்டின் தெற்கே அமைந்துள்ள பாண்டிய நாடு அரசியல் கொந்தளிப்பில் இருந்தது. மன்னர் முதலாம் மாறவர்மன் குலசேகர பாண்டியன் இறந்த பிறகு, அவரது மகன்களான வீரபாண்டியனும், சுந்தர பாண்டியனும் அரியணைக்காக அடுத்தடுத்து போர்களில் ஈடுபட்டனர். பிற்கால வரலாற்றாசிரியர்கள் கூற்றின்படி சுந்தரபாண்டியன் மாலிக் கஃபூரின் உதவியை நாடினார், இது தில்லி படைகள் பாண்டிய நாட்டின் மீது படையெடுக்க வழிவகுத்தது. இருப்பினும், சமகால எழுத்தாளரான அமீர் குஸ்ராவின் எழுத்துக்கள் இந்த கூற்றில் சந்தேகத்தை ஏற்படுத்துகின்றன: குஸ்ராவின் குறிப்பில், மாலிக் கஃபூர் அவர்கள் இருவரின் கட்டுப்பாட்டுப் பிரதேசங்களிலும் திடீர்த்தாக்குதல் நடத்தப்பட்டதாக கூறுகிறது.  
குஸ்ராவ் சுந்தர பாண்டியனை ஒரு பிராமணர் என்று வர்ணிக்கிறார், அவர் இந்து மன்னர்களிடையே ஒரு "முத்து" போன்றவர். நிலத்தையும், கடலையும் ஆண்ட சுந்தரபாண்டியனுக்கு பெரிய இராணுவமும் பல கப்பல்களும் இருந்தன என்று அவர் கூறுகிறார்.
# பாண்டிய நாட்டின் மீது மாலிக் கபூரின் படையெடுப்பு

## பாண்டிய நாட்டுக்கு அணிவகுப்பு

பேரரசின் அதிகபட்ச அளவு.]]
மாலிக் கஃபூர் 1311 மார்ச் 10 அன்று துவாரசமுத்ரத்திலிருந்து பாண்டிய நாட்டை நோக்கி (முஸ்லீம் காலக்கோவைகளில் மபார் என்று அழைக்கப்படுகிறது) தனது பயணத்தைத் தொடங்கினார். அதன்பிறகு ஐந்து நாட்களுக்குப் பிறகு பாண்டிய நாட்டு எல்லையை அடைந்தார். தில்லி அரசவையைச் சேர்ந்த அமீர் குஸ்ராவ் என்பவர் குறிப்பிடுகையில், இந்த படை நடத்திய போது, தில்லி இராணுவம் கடுமையான நிலப்பரப்பைக் கண்டது, அங்கு கூர்மையான கற்கள் குதிரை குளம்புகளைக் கிழித்தன, மேலும் வீரர்கள் இரவில் "ஒட்டகத்தின் முதுகைவிட சீரற்ற" தரையில் படுத்துறங்க வேண்டியிருந்தது.  
14 ஆம் நூற்றாண்டின் வரலாற்றாசிரியர் இசாமியின் கூற்றுப்படி, தோற்கடிக்கப்பட்ட போசள மன்னர் வல்லாலார் பாண்டிய நாட்டை சூறையாடியபோது தில்லி இராணுவத்திற்கு வழிகாட்டினார். இருப்பினும், வரலாற்றாசிரியர் பனார்சி பிரசாத் சக்ஸேனா இந்த கூற்றை சந்தேகிக்கிறார், ஏனெனில் இது குஸ்ராவின் சமகால எழுத்துகளில் இல்லை.  
பாண்டிய நாட்டை ஆராய தில்லி இராணுவம் ஒரு உளவுப் பிரிவை நம்பியிருந்தது என்று இசாமி கூறுகிறார். இந்த பிரிவில் பஹ்ரம் காரா, கட்லா நிஹாங், மஹ்மூத் சர்திஹா, அபாச்சி போன்ற முன்னணி தளபதிகள் இருந்தனர். ஒவ்வொரு நாளும், இந்த தளபதிகளில் ஒருவர், பாண்டிய நாட்டின் ஒரு பகுதியை உளவுப் பிரிவுடன் பார்வையிட உள்ளூர் மொழியை அறிந்த ஒரு சிலரின் ஆதரவுடன் சென்றனர். ஒரு நாள், மங்கோலிய தளபதியாக இருந்த அபாச்சி, பாண்டிய படையில் சேர முடிவு செய்தார், மேலும் கஃபூரைக் கொல்ல நினைத்தார். அவரை பாண்டிய மன்னரிடம் அழைத்துச் செல்வதாக உறுதியளித்த சிலருடன் அவர் தொடர்பு கொண்டார். பாண்டிய மன்னரின் அரண்மனையை நோக்கி அணிவகுத்துச் செல்லும்போது, அவரது குழுவினர் பாண்டிய படைகளுடன் மோதலில் ஈடுபட்டனர். தனது நோக்கத்தை பாண்டிய படைகளிடம் தெரிவிக்கும்படி அபாச்சி தனது மொழிபெயர்ப்பாளரிடம் கேட்டார், ஆனால் பாண்டிய படை திடீரென அவர்களைத் தாக்கியது. அப்போது மொழிபெயர்ப்பாளர் ஒரு அம்பு பாய்ந்து கொல்லப்பட்டார். அபாச்சி பின்வாங்கி மீண்டும் மாலிக் கஃபூருடன் சேர வேண்டியிருந்தது. அபாச்சியின் நடவடிக்கைகள் குறித்து மாலிக் கஃபூருக்குத் தெரிந்ததும், அபாச்சியை சிறையில் அடைத்தார். பின்னர், அலாவுதீன் அபாச்சியை தில்லியில் தூக்கிலிட்டார், இது மங்கோலிய பிரபுக்களை அவருக்கு எதிராக சதி செய்ய தூண்டியது, இறுதியில் இது 1311 ஆண்டைய மங்கோலியர் படுகொலைக்கு காரணமாயிற்று.  
பாண்டிய நாடு உயரமான மலையால் அரண்செய்யப்பட்டதாக குஸ்ராவ் கூறுகிறார், ஆனால் மலையின் இருபுறமும் இரண்டு கணவாய்கள் இருந்தன. இந்த கணவாய்களை தர்மலி, தபார் என்று குறிப்பிடுகிறார். இவை தாரமங்கலம், தொப்பூர் என அடையாளம் காணலாம். தில்லி இராணுவம் இந்தக் கணவாய்கள் வழியாக அணிவகுத்து, பின்னர் ஒரு ஆற்றின் கரையில் முகாமிட்டன (அநேகமாக காவிரி ஆறு ). அடுத்து, படையெடுப்பாளர்கள் ஒரு கோட்டையைக் கைப்பற்றினர், அதை குஸ்ராவ் "மார்டி" என்று அழைக்கிறார். பனார்சி பிரசாத் சக்ஸேனாவின் கூற்றுப்படி, கோட்டையின் பாதுகாவலர்களைக் குறிக்க, குஸ்ராவ் "மார்டி" ஐ "நமார்டி" ( பாரசீக "வலுவின்மை") க்குப் பயன்படுத்துகிறார். தில்லி இராணுவம் மார்டி மக்களை படுகொலை செய்தது.
# பாண்டிய நாட்டின் மீது மாலிக் கபூரின் படையெடுப்பு

## தாக்குதல்கள்

<mapframe text="மாலிக் கஃபூரின் படைகள் வந்து சென்றதாக கருதப்படும் இடங்கள்" zoom="6" longitude="78.5" latitude="11">
{
"type": "FeatureCollection",
"features": [
{
"type": "Feature",
"properties": { "marker-symbol": "triangle", "title": "Dwarasamudra" },
"geometry": { "type": "Point", "coordinates": [75.9942162, 13.2129844] }
},
{
"type": "Feature",
"properties": { "marker-symbol": "-number", "title": "Tarmali (Tharamangalam)" },
"geometry": { "type": "Point", "coordinates": [77.9710098, 11.6940008] }
},
{
"type": "Feature",
"properties": { "marker-symbol": "-number", "title": "Tabar (Thoppur)" },
"geometry": { "type": "Point", "coordinates": [78.0580609, 11.9398568] }
},
{
"type": "Feature",
"properties": { "marker-symbol": "-number", "title": "Birdhul (Virudhachalam)" },
"geometry": { "type": "Point", "coordinates": [79.3251583, 11.5195875] }
},
{
"type": "Feature",
"properties": { "marker-symbol": "-number", "title": "Kannanur (South Kannanur)" },
"geometry": { "type": "Point", "coordinates": [78.7335875, 10.9084985] }
},
{
"type": "Feature",
"properties": { "marker-symbol": "-number", "title": "Barmatpuri (Chidambaram)" },
"geometry": { "type": "Point", "coordinates": [79.6953594, 11.3981936] }
},
{
"type": "Feature",
"properties": { "marker-symbol": "-number", "title": "Mathura (Madurai)" },
"geometry": { "type": "Point", "coordinates": [78.1197754, 9.9252007] }
}
]
}
</mapframe>
# பாண்டிய நாட்டின் மீது மாலிக் கபூரின் படையெடுப்பு

## தாக்குதல்கள்

### பர்துல்

அடுத்து, மாலிக் கஃபூர், வீரபாண்டியனின் தலைநகரத்துக்கு அணிவகுத்தார். இந்த தலைநகரமானது அமீர் குஸ்ராவால் "பேர்துல்" என்று அழைக்கப்பட்டது. இது குர்திஷ் எழுத்தாளர் அபுல்-ஃபிதாவின் புத்தகமான தக்வாம் அல்-புல்டினில் (1321) குறிப்பிடப்படும் ம'பார் நாட்டின் (பாண்டிய பிரதேசம்) தலைநகராக குறிப்பிடப்படும் "பர்தாவல்" என்பதை ஒத்து உள்ளது. பிரித்தானிய அறிஞர் ஏ. பர்னெல் பர்துலை விருத்தாச்சலம் என்று அடையாளம் காட்டினார். "பிர்-தோல்" (அல்லது "விர-சோழன்") என்று பெயரை மொழிபெயர்க்கும் முகமது ஹபீப் மற்றும் பனார்சி பிரசாத் சக்ஸேனா ஆகியோரின் கூற்றுப்படி, இந்த சொல் வீரபாண்டியனின் தலைநகரைக் குறிக்க குஸ்ராவ் கண்டுபிடித்த பேச்சின் உருவமாக இருக்கலாம். இது "பிர்" (வீர) மற்றும் "தோல்" (டிரம்) ஆகிய சொற்களிலிருந்து பெறப்படலாம், இதனால் இது "வீர பாண்டியானின் டிரம் (தலைநகரம்)" க்கு சமம். மாலிக் கஃபூர் நகருக்குள் நுழைந்ததை விவரிக்கும் போது, குசுராவ் "பிர் (வீர) தப்பி ஓடிவிட்டார், மற்றும் தோல் (டிரம்) காலியாக இருந்தது" என்று கூறுகிறார்.  
இரு சகோதரர்களுக்கிடையேயான போர் காரணமாக, பாண்டிய படைகள் அதிக எதிர்ப்பை காட்டக்கூடிய நிலையில் இல்லை. வீர பாண்டியன் முதலில் ஒரு தீவுக்கு தப்பிச் செல்ல திட்டமிட்டிருந்தார், ஆனால் சில காரணங்களால் அவ்வாறு செய்ய முடியவில்லை. அதற்கு பதிலாக, அவர் முதலில் கபம் என்ற நகரத்திற்கு படைகளுடன் சென்றார். அது எந்த நகரம் என்பது அடையாளம் காண இயலவில்லை. அவர் கபாமில் இருந்து வீரர்களையும் செல்வத்தையும் திரட்டினார், பின்னர் கந்தூருக்கு தப்பினார் (இது கொள்ளிடம் ஆற்றின் கரையில் உள்ள கண்ணனூர் என அடையாளம் காணப்பட்டது).  
பர்துலில், தில்லி இராணுவம் பாண்டிய படையில் சுமார் 20,000 முஸ்லிம் படையினரைக் கண்டது. இந்த வீரர்கள் பாண்டியர்களை விட்டு வெளியேறி, தில்லி இராணுவத்தில் சேர்ந்தனர். விசுவாசதுரோகிகளாக இருந்ததற்காக அவர்களைக் கொல்வதற்கு பதிலாக, தில்லி தளபதிகள் அவர்களின் உயிரைக் காப்பாற்ற முடிவு செய்தனர்.  
முசுலீம் வீரர்களின் உதவியுடன், தில்லி இராணுவமானது தப்பிச் சென்ற வீர பாண்டியனை பின் தொடர முயன்றது, ஆனால் அதிக மழை பெய்ததால் அவர்கள் பின்வாங்க வேண்டியிருந்தது. குஸ்ராவின் கூற்றுப்படி, கிராமப்புறங்கள் வெள்ளத்தில் மூழ்கியிருந்தன, "கிணற்றையும் சாலையையும் வேறுபடுத்தி பார்க்க இயலாதவாறு" வெள்ளம் சூழ்ந்திருந்தது. தில்லி இராணுவத்தின் பெரும்பகுதி பர்தூலில் முகாமிட்டது, அதே நேரத்தில் ஒரு படையணி வீர பாண்டியனைத் தேடிச் சென்றது. நள்ளிரவில், வீர பாண்டியன் கண்ணனூரில் இருப்பதாக செய்தி வந்து சேர்ந்தது.
# பாண்டிய நாட்டின் மீது மாலிக் கபூரின் படையெடுப்பு

## தாக்குதல்கள்

### கண்ணணூர்

தில்லி இராணுவம் கன மழையில் கண்ணனூரை நோக்கி அணிவகுத்துச் சென்றது, ஆனால் இந்த நேரத்தில், வீர பாண்டியன் தனது சில ஆதரவாளர்களுடன் ஒரு காட்டுக்கு தப்பிச் சென்றார். மழை நின்றபோது, முத்துக்களும் விலைமதிப்பற்ற கற்கள் போன்ற செல்வங்களும் ஏற்றப்பட்ட 108 யானைகளை படையெடுப்பாளர்கள் கைப்பற்றினர். கண்ணண்ணூரில் வசிப்பவர்கள் படுகொலை செய்யப்பட்டனர்.  
தில்லி தளபதிகள் வீர பாண்டியனைக் கண்டுபிடிக்க விரும்பினர், மேலும் அவரை தில்லி சுல்தானகத்தின் மேலாட்சியை ஏற்று கப்பம் செலுத்தும்படி கட்டாயப்படுத்த விரும்பினர். வீர பாண்டியன் தனது மூதாதையர்களின் ஜல-கோட்டைக்கு ( தீவுக்கோட்டையுடன் அடையாளம் காணப்பட்ட "நீர் கோட்டை") தப்பிச் சென்றதாக அவர்கள் சந்தேகித்தனர். அவர்கள் ஜல-கோட்டையை நோக்கி அணிவகுக்கத் தொடங்கினர், ஆனால் அந்த இடத்திலிருந்து வரும் மக்கள் அவர் அங்கு இல்லை என்று அவர்களுக்குத் தெரிவித்தனர். இறுதியில், தில்லி தளபதிகள் வீர பாண்டியனைக் கண்டுபிடிப்பதில் நம்பிக்கையற்று அது கடினமான பணி என்று முடிவு செய்து, கண்ணனூருக்குத் திரும்ப முடிவு செய்தனர்.
# பாண்டிய நாட்டின் மீது மாலிக் கபூரின் படையெடுப்பு

## தாக்குதல்கள்

### பர்மத்புரி

குஸ்ராவின் கூற்றுப்படி, மறுநாள் காலையில், பர்மத்புரி நகரத்தில் ஒரு தங்கக் கோயில் இருப்பதை தில்லி இராணுவம் அறிந்திருந்தது, அதைச் சுற்றி பல அரச யானைகள் சுற்றித் திரிகின்றன என்றும் அறிந்தது. சா. கிருஷ்ணசுவாமி ஐயங்கார் பர்மத்புரியை "பிரம்மபுரி" ( சிதம்பரம் ) என்று அடையாளம் காணுகின்றார், அந்த நடராசர் கோயிலில் கூரையானது பொன்னால் வேயப்பட்டு (பொன்னம்பலம்) இருந்தது.  
தில்லி இராணுவம் நள்ளிரவில் பர்மத்புரியை அடைந்தது, மறுநாள் காலையில் 250 யானைகளை கைப்பற்றியது. படையெடுப்பாளர்கள் பின்னர் பொன்னம்பலத்தைக் கொள்ளையடித்தனர், அதன் கூரையிலும், சுவர்களிலும் மாணிக்கங்களும், வைரங்களும் பதிக்கப்பட்டிருந்தன. அவர்கள் அனைவரும் சிவ இலிங்கங்களை (குஸ்ராவ் மூலம் "லிங்-இ-மஹாதியோ" என்று அழைக்கிறார்) அழித்து, நாராயண (விஷ்ணு) சிலையை வீழ்த்தினர். ஒரு காலத்தில் கஸ்தூரி வாசனை இருந்த தரையில் இப்போது துர்நாற்றம் வீசுகிறது என்று குஸ்ராவ் குறிப்பிடுகிறார்.
# பாண்டிய நாட்டின் மீது மாலிக் கபூரின் படையெடுப்பு

## தாக்குதல்கள்

### மதுரை

பர்மபுரியிலிருந்து, தில்லி இராணுவம் 1311 ஏப்ரல் 3 ஆம் தேதி பர்துலில் உள்ள தனது முகாமுக்கு திரும்பிச் சென்றது. அங்கு, படையெடுப்பாளர்கள் வீர பாண்டியனின் கோயிலை அழித்தனர். பின்னர் தில்லி படைகள் 1311 ஏப்ரல் 7 அன்று கனும் (கடம்பவனத்துடன் அடையாளம் காணப்படுகிறது) வந்தன. 5 நாட்களுக்குப் பிறகு, அவர்கள் சுந்தர பாண்டியனின் தலைநகரான மதுரையை (குஸ்ராவால் "மதுரா" என்று அழைக்கப்பட்டது) அடைந்தனர்.  
இந்த நேரத்தில், சுந்தர பாண்டியன் ஏற்கனவே தனது அரசிகளுடன் நகரத்தை விட்டு வெளியேறிவிட்டார். தில்லி இராணுவம் முதலில் "ஜக்னர்" கோயிலுக்கு யானைகளையும் புதையல்களையும் கண்டுபிடிக்கும் நோக்கத்துடன் சென்றது. (எச். எம். எலியட் "ஜக்னரை" "ஜகந்நாதர்" என்று மொழிபெயர்த்தார், ஆனால் வரலாற்றாசிரியர் சா. கிருஷ்ணசுவாமி ஐயங்கார் "ஜக்னரை" "சொக்கநாதர்" என்று அடையாளப்படுத்துகிறார், இது மதுரையின் காவல் தெய்வமான சிவனின் ஒரு அம்சமாகும்.)  கோயிலில் 2-3 யானைகள் மட்டுமே எஞ்சியிருப்பதைக் கண்டு மாலிக் கஃபூர் ஏமாற்றமடைந்தார். இதனால் அவர் மிகவும் கோபமடைந்து, கோவிலுக்கு தீ வைத்தார்.
# பாண்டிய நாட்டின் மீது மாலிக் கபூரின் படையெடுப்பு

## தாக்குதல்கள்

### இராமேஸ்வரம்

16 -17 ஆம் நூற்றாண்டின் வரலாற்றாசிரியரான ஃபிரிஷ்டாவின் கூற்றுப்படி, மாலிக் கஃபூர் மஸ்ஜித்-இ-அலாய் ("அலாவுதீனின் மசூதி") என்ற மசூதியைக் கட்டினார், இது ஃபிரிஷ்டாவின் காலத்திலும் "சிட் பேண்ட் ரமிசார்" என்ற இடத்தில் காணக்கூடியதாக இருந்தது. இந்த இடம் " சேதுபந்த இராமேசுவரம் " என்று அடையாளம் காணப்பட்டுள்ளது. இது மாலிக் கபூர் ராமேஸ்வரத்தின்மீது தாக்குதல் நடத்தியதற்கான ஊகத்தை அளிப்பதாக உள்ளது. இருப்பினும், இந்த அடையாளம் சந்தேகத்திற்குரியது, ஏனெனில் ஃபிரிஷ்டா இந்த மசூதியை "கருநாடக" நாட்டில் "துர் சமந்தர்" துறைமுகத்தில் "உம்மம் கடல்" கரையில் இருந்ததாக குறிப்பிடுவார், மேலும் காஃபர் உள்ளூர் ஆட்சியாளர் பிகாலை அடிபணியச் செய்த பின்னர் இது கட்டப்பட்டதாகக் கூறுகிறது. "உம்மம் கடல்" ( ஓமான் கடல்) என்பது அரபிக் கடலைக் குறிக்கிறது, எனவே, மசூதி இந்த கடலில் ஒரு துறைமுகத்தில், போசள இராச்சியத்தில் அமைந்திருக்க வேண்டும், அதன் தலைநகரம் துவாரசமுத்ரா ("துர் சமந்தர்") - இது தற்கால கருநாடகம் ஆகும். எனவே, "சிட் பேண்ட் ரமிசார்" ராமேஸ்வரத்தை குறிக்கவில்லை.  
அமீர் குஸ்ராவ் அல்லது ஜியாவுதீன் பரானி ஆகியோரின் எழுத்துகளில் ராமேஸ்வரம் பற்றிய எந்தக் குறிப்பும் இல்லை, மற்றும் ஃபிரிஷ்டாவின் குறிப்பு குழப்பத்தின் விளைவாக இருக்கலாம். மாலிக் கஃபூர் உண்மையில் ராமேஸ்வரத்தில் ஒரு மசூதியைக் கட்டியிருந்தால், அலாவுதீனின் அவை உறுப்பினரான குஸ்ராவ் அத்தகைய சாதனையைப் பற்றி குறிப்பிடத் தவறியிருக்க மாட்டார். ஃபிரிஷ்டாவின் வாழ்நாளில் ராமேஸ்வரத்தில் ஒரு மசூதி இருந்திருந்தால், அது கில்ஜி காலத்திற்குப் பிறகு கட்டப்பட்டிருக்க வேண்டும்.  
ராமேஸ்வரத்துடன் ஃபிரிஷ்டாவின் "சிட் பேண்ட் ரமிசார்" அடையாளம் காணப்படுவது சந்தேகத்திற்குரியது என்றாலும், மாலிக் காபூரின் படைகள் மதுரையில் இருந்து ராமேஸ்வரத்திற்கு அணிவகுத்துச் சென்றது சாத்தியமில்லை. காரணம் அவை அதிகம் எதிர்பார்த்து தேடியவை யானைகளையும் பாண்டிய செல்வத்தையுமே ஆகும். அமீர் குஸ்ராவின் *ஆஷிகாவின்* கூற்றுப்படி, "பாண்டிய குரு" என்ற ஆட்சியாளருக்கு எதிரான போர்த் தொடர்களின் போது, கில்ஜி படைகள் "லங்கா கடலின் கரையோரங்கள்" வரை சென்றன. இந்த ஆட்சியாளரின் தலைநகரம் "ஃபதன்" என்று அழைக்கப்பட்டது, மேலும் ஒரு சிலை உள்ள கோவில் இருந்தது. "ஃபதன்" என்பது ராமேஸ்வரத்திற்கு அருகிலுள்ள " பெரியபட்டினம் ", என்ற ஒரு இடத்தின் பெயராக இருக்கலாம்.
# பாண்டிய நாட்டின் மீது மாலிக் கபூரின் படையெடுப்பு

## தில்லிக்குத் திரும்புதல்

பெயர் அறியப்படாத ஒரு எழுத்தாளர் எழுதிய 14 ஆம் நூற்றாண்டு சமசுகிருத *நூலான லிலாதிலகம்* என்ற நூலில், விக்ரம பாண்டியன் என்ற தளபதி முஸ்லிம்களை தோற்கடித்ததாகக் கூறுகிறார். இதன் அடிப்படையில், சில வரலாற்றாசிரியர்கள் வீர பாண்டியன் மற்றும் சுந்தர பாண்டியனின் உறவினரான விக்ரம பாண்டியன் மாலிக் கபூரின் இராணுவத்தை தோற்கடித்ததாக நம்புகிறார்கள். இருப்பினும், இந்த விக்ரம பாண்டியனை மாறவர்மன் குலசேகரனின் சகோதரர் என்று அடையாளம் காண்பது வரலாற்று ஆதாரங்களில் முரண்படுகிறது. *லிலாதிலக்கத்தில்* குறிப்பிடப்பட்டுள்ள விக்ரம பாண்டியன் *1365-70* காலப்பகுதியில் இருந்த ஒரு இளவரசன் என்றும் அவர் மற்றொரு முஸ்லீம் இராணுவத்தை தோற்கடித்ததாகத் தெரிகிறது; 1401 இல் அவர் பாண்டிய அரியணையில் ஏறினார்.  
1311 ஏப்ரலின் பிற்பகுதியில், தில்லி படைகளின் நடவடிக்கைகளுக்கு மழை தடையாக இருந்தது, மேலும் தங்களுக்கு எதிராக ஒரு பெரிய இராணுவத்தை ஒன்று திரட்டப்படுவதாக தளபதிகளுக்கு செய்தி கிடைத்தது. போசள, பாண்டிய நாடுகளிகளிலிருந்து ஏற்கனவே ஏராளமான செல்வங்களைச் சேகரித்த கபூர், பாண்டிய மன்னரைப் பின்தொடர்வது பயனற்றது என்று தீர்மானித்தார். எனவே, அவர் தில்லிக்கு திரும்ப முடிவு செய்தார். போசளர்கள் மற்றும் பாண்டியர்களுக்கு எதிரான தெற்கு போர்த் தொடர்களின் முடிவில் தில்லி இராணுவம் 512 யானைகள், 5,000 குதிரைகள், 500 மணங்கு தங்கம், விலைமதிப்பற்ற கற்களைக் கைப்பற்றியதாக அலாவுதீன் கல்ஜியின் அரசவை உறுப்பினரும், வரலாற்றாசிரியருமான அமீர் குஸ்ராவ் தெரிவித்துள்ளார். பிற்கால எழுத்தாளர் சியாவுதீன் பரானி ( துக்ளக் காலத்தில் எழுதிய ஒரு நம்பகத்தன்மை குறைந்த எழுத்தாளர்) எழுதிய மிகைப்படுத்தப்பட்ட கணக்கின் படி, கொள்ளையானது 612 யானைகள், 20,000 குதிரைகள், 96,000 *மேன்ஸ்* தங்கம் ஆகியவற்றை உள்ளடக்கியது. இந்த செல்வத்தை கைப்பற்றியதானது தில்லியை முஸ்லீம் கைப்பற்றியதிலிருந்து மிகப் பெரியது என்று பரணி விவரிக்கிறார்.  
1311 ஏப்ரல் 25 அன்று இராணுவம் திரும்பிச் செல்லும் பயணத்தைத் தொடங்கியது. தில்லியில், அலாவுதீன் 1311 அக்டோபர் 19 அன்று சிறீயில் அரசவையை (தர்பார்) நடத்தினார், மாலிக் கபூர் மற்றும் இராணுவத்தின் பிற அதிகாரிகளை வரவேற்றார். அவர் தனது பல பிரபுக்களுக்கும் *அமீர்களுக்கும்* 0.5 முதல் 4 *மேன்ஸ்* தங்கத்தை வழங்கினார் .
# பாண்டிய நாட்டின் மீது மாலிக் கபூரின் படையெடுப்பு

## பின்விளைவு

கஃபூர் வெளியேறிய பிறகு, பாண்டிய சகோதரர்கள் தங்களுக்குள்ளுளான மோதலை மீண்டும் தொடங்கினர். இந்த மோதலின் விளைவாக அலாவுதீனின் உதவியை நாட முடிவு செய்த சுந்தர பாண்டியன் தோல்வியடைந்தார். அலாவுதீனின் படைகளின் உதவியுடன், 1314 வாக்கில் அவர் தென் ஆர்காடு பிராந்தியத்தில் தனது ஆட்சியை மீண்டும் நிலைநாட்ட முடிந்தது. பின்னர், அலாவுதீனின் மகன் குத்புத் தின் முபாரக் ஷாவின் ஆட்சியின் போது, தில்லி தளபதி குஸ்ரோ கான் பாண்டிய பிரதேசங்களின்மீது திடீர் தாக்குதலை நடத்தினார். பாண்டிய நாட்டின் வடக்கு பகுதி அடுத்த இரண்டு தசாப்தங்களில் முஸ்லிம்களால் கைப்பற்றப்பட்டது: இது முதலில் துக்ளக் வம்சத்தின் கட்டுப்பாட்டின் கீழ் வந்தது, பின்னர் குறுகிய காலம் மதுரை சுல்தானகத்தின் ஒரு பகுதியாக மாறியது. இருப்பினும், பாண்டிய நாட்டின் தெற்கு பகுதி சுதந்திர நாடாக இருந்தது.
# சாரநாத் அருங்காட்சியகம்

**சாரநாத் அருங்காட்சியகம் (Sarnath Museum)** இந்திய தொல்பொருள் ஆய்வுத் துறையின் மிகப் பழமையான தள அருங்காட்சியகம் ஆகும். இந்திய தொல்பொருள் ஆய்வுத் துறையின் சாரநாத்தின் தொல்பொருள் தளத்தில் மேற்கொள்ளப்பட்ட அகழாய்வின்போது கண்டுபிடிக்கப்பட்ட கண்டுபிடிப்புகள் மற்றும் அகழ்வாய்வுப் பொருள்கள் இங்கு உள்ளன. உத்தரபிரதேச மாநிலத்தில் வாரணாசி அருகே சாரநாத் அமைந்துள்ளது. இந்த அருங்காட்சியகத்தில் 6,832 சிற்பங்கள் மற்றும் கலைப்பொருட்கள் உள்ளன.
# சாரநாத் அருங்காட்சியகம்

## வரலாறு

தளத்தில் கண்டுபிடிக்கப்பட்ட தொல்பொருட்களை பாதுகாப்பாக வைத்திருக்க, சாரநாத்தில் அகழ்வாய்வு செய்யப்பட்ட இடத்திற்கு அருகில் ஒரு தள அருங்காட்சியகத்தை கட்ட 1904 ஆம் ஆண்டில் அரசாங்கம் முடிவு செய்தது. இந்தியாவின் தொல்பொருள் இயக்குநர் ஜெனரல் சர் ஜான் மார்ஷலின் முன்முயற்சியால் தான் இந்த அருங்காட்சியகம் உருவாக்கப்பட்டது. இந்த திட்டங்களை இந்திய அரசாங்கத்தின் அப்போதைய ஆலோசனைக் கட்டிடக் கலைஞரான இருந்த திரு. ஜேம்ஸ் ராம்சன் தயாரித்தார். இந்த கட்டிடம் 1910 ஆம் ஆண்டில் கட்டி முடிக்கப்பட்டது. இக்கட்டடம் காட்சிப் பொருள்களை சரியான பார்வையில் அமைப்பதற்காக கட்டப்பட்டதாகும். இந்த கட்டிடத்தில் ஒரு பகுதியில் மடத்தின் (சங்கரம்) பாதி பகுதி அமைந்துள்ளது.
# சாரநாத் அருங்காட்சியகம்

## காட்சிக் கூடங்கள்

இந்த அருங்காட்சியகத்தில், கிமு 3 ஆம் நூற்றாண்டு முதல் கிபி 12 ஆம் நூற்றாண்டு வரையிலான தொல்பொருட்களைக் காட்சிப்படுத்தும் வகையில் ஐந்து காட்சியகங்கள் மற்றும் இரண்டு வராண்டாக்கள் அமைக்கப்பட்டு உள்ளன.  
ஏராளமான புத்தர் மற்றும் போதிசத்துவ உருவங்கள் மற்றும் பிற பழங்கால எச்சங்களை உள்ளடக்கிய சிற்பங்கள், கலைப்பொருட்கள் மற்றும் மாளிகைகள் நிறைந்த தொகுப்பினை சாரநாத்தில் காண முடியும். பௌத்தக் கலையின் மிகச்சிறந்த மாதிரிகள் மற்றும் பிற முக்கிய எச்சங்கள் இந்த அருங்காட்சியகத்தில் காட்சிக்கு வைக்கப்பட்டுள்ளன.  
இந்த அருங்காட்சியகத்தின் மிகவும் பிரபலமான ஒரு காட்சிப்பொருளாக அசோகாவின் சிங்கத் தூபியின் தலைப்பகுதியைக் கூறலாம். இருந்தாலும், சாரநாத் அருங்காட்சியகத்தில் மற்ற பௌத்த கலைப் பொருட்களின் காட்சித்தொகுப்புகள் காட்சிக்கு உள்ளன. இங்கு காணப்பட வேண்டிய கலைப்பொருள்களில் முக்கியமானதாக கிபி 5 ஆம் நூற்றாண்டைச் சேர்ந்த புத்தரின் சிற்த்தைக் கூறலாம். அந்த புத்தர் சிற்பம் கால்களை குறுக்காக வைத்தபடி, அமர்ந்த நிலையில், ஆழ்ந்த தியானத்தில் கண்களைச் சற்று மூடிய வண்ணம் காணப்படுகிறது. தலையைச் சுற்றி ஒரு ஒளிவட்டம் காணப்படுகிறது. இங்கு மேலும் பல போதிசத்துவர்களின் சிற்பங்கள் மிகவும் காணத்தக்கவையாக அமைந்துள்ளன.  
மற்ற பௌத்த கலைப்பொருள்களில் ஒன்றாக நின்ற நிலையிலான ஒரு போதிசத்வரின் சிற்பத்தைக் கூறலாம். அந்த போதிசத்துவர் சிற்பம் கையில் தாமரையைக் கொண்டு அமைந்துள்ளது. இங்கு காணப்படுகின்ற, மற்றொரு வெண்கலத்தில் ஆன போதிசத்வர் உருவம் மிகவும் நுட்பமாக, பல ஆயுதங்களைக் கொண்டு அமைந்துள்ளது. அது பல கைகளைக் கொண்டுள்ளது. சாரநாத்தில் உள்ள இந்த அருங்காட்சியகத்தில் மௌரிய,, குஷானா மற்றும் குப்தர் காலங்களைச் சேர்ந்த கலைப்பொருள்களும் சிற்பங்களும் காட்சிப்படுத்தப்பட்டுள்ளன. அவற்றில் மிகவும் முக்கியமாகக் கருதப்படுவது சாரநாத்தில் ஆரம்ப காலத்தில் கண்டுபிடிக்கப்பட்ட புத்தர் சிற்பம் மற்றும் 9 ஆம் நூற்றாண்டு முதல் 12 ஆம் நூற்றாண்டு வரையிலான காலத்தைச் சேர்ந்த பல இந்து கடவுள்களின் சிற்பங்களும் ஆகும்.
# சாரநாத் அருங்காட்சியகம்

## அசோக சிங்கத் தூபியின் தலைப்பகுதி

சாரநாத் அருங்காட்சியகத்தில் பாதுகாக்கப்பட்டு வருகின்ற கலைப்பொருள்களில் மிகவும் முக்கியமானது அசோகாவின் புகழ்பெற்ற சிங்கத் தூண் சிற்பம் ஆகும்.இது முதலில் கி.மு. 250 ஆம் ஆண்டில் சாரநாத்தில் ஒரு அசோக தூணில் உச்சியில் அமைக்கப்பட்டது. இந்த படம் எடுக்கப்பட்ட கோணம், தலைகீழ் நிலையில் மணி வடிவில் அமைந்த தாமரை மலர் இல்லாமல் இருந்த வடிவமாகும். இது இந்தியாவின் தேசிய சின்னமாக அறிவிக்கப்பட்டதாகும். அசோக சக்கரத்தின் இடது புறத்தில் குதிரையையும், வலதுபுறத்தில் காளையையும் காண முடியும். வட்ட வடிவில் உள்ள இந்த அமைப்பில் பின்னுக்குப் பின் என்ற நிலையில் நான்கு இந்திய சிங்கங்கள் காணப்படுகின்றன. மாறாக, சற்றுத் தொலைவில் ஒரு யானை மற்றும் ஒரு சிங்கம் உள்ளது. "அசோக சக்கரம்" எனப்படுகின்ற இந்த சக்கரம் இந்திய தேசியக் கொடியின் மையத்தில் வைக்கப்பட்டுள்ளது.
# தாவர வளர்ப்பு

பயிரிடும்வகை உவரமைக் கூருணர்வுடையதாகும், பயிரிடும்வகை கோ4910 உடன் கலப்புற்ற தாவரம் உய்ர் உவர்மைக்கும் பொறுதியுடன் வளர்தலைக் காணலாம்]]  
**தாவர வளர்ப்பு** *(Plant breeding)* தேவையான பான்மைகளைப் பெற தாவரங்களின் பண்புநலங்களை மாற்றுவதற்கன அறிவியலாகும். It has been used to improve the quality of nutrition in products for humans and animals. தாவர வளர்ப்பை பல்வேறு நுட்பங்களால் அடையலாம். இதற்கு வேண்டப்படும் பான்மைகள் உள்ள தாவரங்களைத் தேர்ந்தெடுத்து அவற்றை வளர்த்தல் மிக எளிய முறையாகும். மிகச் சிக்கலான மூலக்கூற்று நுபங்களைப் பயன்படுத்தல் அண்மைய முறையாகும். பின்னத்ற்கு தாவரங்களி மரபியல், குறுமவகங்களைப் பற்ரிய அறிவு தேவையாகிறது (காண்க [கஆக்கவகைப் பயிர்]], பயிரிடும்வகை). தாவர மரபன்கள் தாவரத்தின் பண்பியலா, அளவியலான பண்புநலங்களைத் தீர்மானிக்கின்றன. தாவர வளர்ப்பாளர்கள் வளர்ப்புத் தாவரங்களில் குறிப்பிட்ட தேவைப்படும் பண்புநலங்களை உருவாக்கவும் புதிய பயிரிடும்வகைத் தாவரங்களை உருவாக்கவும் முனைகின்றனர்.தொடக்கத்தில் மிக முந்திய கால உழவர்கள் குறிப்பிட்ட சில தேவையான பான்மைகள் உள்ள உணவுத் தாவரங்களைத்தெரிவுசெய்து, இவற்றை அடுத்த தலைமுறைகளை உருவாக்கும் முன்னோடிப் பயிர்களாகப் பயன்படுத்தினர். இது நாளடைவில் தோற்றவகை பண்புநலங்களைத் திரளச் செய்தது.  
கிமு 2000 க்கு முன்பே சீனாவில் தாவர ஒட்டுநுட்பம் நடைமுறையில் இருந்துள்ளது.  
கிமு 500 ஆம் ஆண்டளவில் இது நன்கு நிறுவப்பட்ட நடைமுறை ஆனது  
கிரகொரி மெண்டெல்l (1822–84) "மரபியலின் தந்தை" எனக் கருதப்படுகிறார். இவரது தாவக் கலப்பின செய்முறைகள் மெண்டெலிய மரபுப்பேற்றுக் கோட்பாட்டை நிறுவியது. தாவர வளர்ப்பு ஊடாக, பயிர் விலைச்சலை மேம்படுத்த மரபியல் புதிய ஆராய்ச்சிகளுக்கு வழிவகுத்தது.  
அண்மைக்கால தாவர வளர்ப்பு மரபியலைப் பயன்படுத்தினாலும் அதன் அறிவியல் தளம் மேலும் அகல்விரிவானது. இது மூலக்கூற்று உயிரியல், உயிர்க்கல உயிரியல், அமைப்பியல் முறைகள், உடலியங்கியல், நோயியல், பூச்சியியல், வேதியியல், புள்ளியியல், உயிரளவையியல் ஆகிய பல புலங்களின் அறிவைப் பயன்படுத்துவதோடு தனக்கே உரிய தொழில்நுட்பத்தையும் (தாவர உயிரித் தொழில்நுட்பம்) உருவாக்கிக் கொண்டது.
# தாவர வளர்ப்பு

## செவ்வியல் தாவர வளர்ப்பு

'') பயிரின் தேவைப்படும் பண்புநலங்களைப் பெருகச் செய்தது. அதனால், இன்றுள்ள பன்னிருவகை முட்டைக்கோசுகள் உருவாகின. மூட்டைக்கோசு, கேல், புரோக்கோலி பூங்கோசு ஆகியன காட்டு முட்டைக்கோசுவின் பயிரிடும்வகைகளாகும்.]]  
தாவர வளர்ப்பின் ஒரு நுட்பம் தேர்ந்தெடுத்த இனப்பெருக்கம் ஆகும். இம்முறை வேண்டாத பண்புகளை நீக்கிவிட்டு, வேண்டப்படும் பண்புகளைத் தேர்ந்தெடுத்து அதன்படித் தாவரங்களை வளர்த்தலாகும்.  
மற்றொரு நுட்பம் மிக நெருங்கிய அல்லது விலகிய தனியன்களை கலந்து வேண்டிய பண்புகள் அமைந்த புதிய பயிர்களை விளையச் செய்வதாகும். இது கலப்பினத் தாவர வளர்ப்பு எனப்படுகிறது. இந்தக் கலப்பினப் பெருக்கத்தில் ஒருவகையில் இருந்து வேண்டிய பண்புகளைப்/மரபன்களை புதிய மரபியல் பின்னணியில் அறிமுகப்படுத்துகிறது. எடுத்துகாட்டாக, பனிதாங்கும் பட்டாணியை உயர்விளைச்சல் பட்டாணியுடன் கலந்து உயர்விளைச்சல் திறமையைக் குறைக்காமல் பனிதாங்குமியல்பை அறிமுகப் படுத்தலாம். இப்படி உருவாகிய வழித்தொன்றலை மறுபடியும் உயர்விளைச்சல் பெற்றோருடன் மீன்டும் கலந்திடச் செய்து அடுத்த தலைமுறை உயர்விளைச்சல் பெற்றோரைப் போலவே அமைதலை உறுதிப் படுத்தலாம். இது மறுகலப்பு வளர்ப்பு எனப்படுகிறது.  
வளர்ப்பாளர்கள் பயிர்த் தாவரங்களில் பின்வரும் பண்புநலங்களை உள்ளடக்க முயன்றனர்:
1. கூடுதலான ஊட்டம், மேம்பட்ட நறுமணம், அல்லது பேரழகு ஆகிய தர மேம்பாடு
1. கூடுதலான பயிர்விளைச்சல்
1. உவர்மை, அதீத வெப்பநிலை, வறட்சி பொஒன்ற சுற்றுச்சூழல் அழுத்தங்களுக்குக் கூடுதல் பொறுதி
1. பூஞ்சைகள், குச்சுயிரிகள், நச்சுயிரிகள் ஆகியற்ரை எதிர்க்குந் திறன்கள்
1. பூச்சிவகைத் தீங்குயிரிகளுக்கான கூடுதல் பொறுதி
1. களைக்கொல்லிகளுக்கான கூடுதல் பொறுதி
1. அறுவடைக்குப் பின்னான நெடுங்காலத் தேக்கத் திறமை
# நேதாஜி சுபாஷ் தேசிய விளையாட்டு நிறுவனம், பட்டியாலா

**நேதாஜி சுபாஷ் தேசிய விளையாட்டு** **நிறுவனம்** **(Netaji Subhas National Institute of Sports)** (என்ஐஎஸ்) என அழைக்கப்படுகிற நிறுவனம், இந்தியாவில் பஞ்சாப் மாநிலத்தில் பட்டியாலா நகரில் அமைந்துள்ள இந்திய விளையாட்டு ஆணையத்தின் (எஸ்ஐஐ) கல்விசார் பிரிவாகும். இது ஆசியாவின் மிகப்பெரிய விளையாட்டு நிறுவனம் ஆகக் கருதப்படுகிறது.
# நேதாஜி சுபாஷ் தேசிய விளையாட்டு நிறுவனம், பட்டியாலா

## வரலாறு

7 மே 1961 ஆம் நாளன்று நிறுவப்பட்ட இந்த நிறுவனம், 1973 ஜனவரியில் நேதாஜி சுபாஷ் தேசிய விளையாட்டு நிறுவனம் என மறுபெயர் சூட்டப்பட்டது. இந்த நிறுவனம் 1987 ஆம் ஆண்டில் இந்திய விளையாட்டு ஆணையத்துடன் இணைக்கப்பட்டது. இந்நிறுவனம் 268 ஏக்கர் பரப்பளவில் அமைந்துள்ளது. பட்டியாலா மாநிலத்தின் முந்தைய அரச இந்நிறுவனம் உள்ளது, இந்தியா விடுதலை பெற்ற பிறகு இந்திய அரசால் வாங்கப்பட்டது.
# நேதாஜி சுபாஷ் தேசிய விளையாட்டு நிறுவனம், பட்டியாலா

## நினைவுப்பொருள்கள்

தற்போது அதிக எண்ணிக்கையிலான விளையாட்டு தொடர்பான கலைப்பொருள்கள் இங்கு காட்சிப்படுத்தப்பட்டுள்ளன. அவற்றுள் 95 கிலோ எடையுள்ள ஹாஸ் (டோனட் வடிவ உடற்பயிற்சி வட்டு) போன்றவை &nbsp; கிலோ, தி கிரேட் காமா எனப்படுகின்ற குத்துச் சண்டை வீரர் பயன்படுத்தியவை உள்ளன. மேலும் 1928 ஆம் ஆண்டில் ஆம்ஸ்டர்டாமில் நடைபெற்ற ஒலிம்பிக் விளையாட்டுப் போட்டியின்போது மேஜர் தியான் சந்தின் பெற்ற தங்கப் பதக்கம் மற்றும் 1986 ஆம் ஆண்டில் சியோல் நகரில் நடைபெற்ற ஆசிய விளையாட்டுப் போட்டியின்போது பி.டி. உஷா அணிந்திருந்த காலணிகள் ஆகியவை தேசிய விளையாட்டு அருங்காட்சியகத்தில் வைக்கப்பட்டுள்ளன.
# நேதாஜி சுபாஷ் தேசிய விளையாட்டு நிறுவனம், பட்டியாலா

## துறைகள்

நேதாஜி சுபாஷ் தேசிய விளையாட்டு நிறுவனத்தில் விளையாட்டு மருத்துவத் துறை, உடற்பயிற்சி உடலியல் துறை, விளையாட்டு உயிர் வேதியியல் துறை, விளையாட்டு மானுடவியல் துறை, விளையாட்டு உளவியல் துறை, விளையாட்டு ஊட்டச்சத்து துறை, பொது கோட்பாடு மற்றும் பயிற்சி முறைகள், உயிர் விசையியல் துறை உள்ளிட்ட பல துறைகள் செயல்பட்டு வருகின்றன.
# நேதாஜி சுபாஷ் தேசிய விளையாட்டு நிறுவனம், பட்டியாலா

## விளையாட்டு தொடர்பான வசதிகள்

நேதாஜி சுபாஷ் தேசிய விளையாட்டு நிறுவனத்தில் ஜிம்னாசியம் மற்றும் நீச்சல் குளம் வளாகம், மல்யுத்தம், பளு தூக்குதல், குத்துச்சண்டை, கூடைப்பந்து, பூப்பந்து, மேசைப் பந்தாட்டம் ஆகியவற்றை நடத்துவதற்காக மூன்று உட்புற அரங்குகள், கைப்பந்து, எறிபந்தாட்டம் மற்றும் ஜூடோ, இரண்டு சுவர்ப்பந்து விளையாட்டு அரங்குகள், சைக்கிள் ஓட்டுதல் வெலோட்ரோம்
ஹாக்கி விளையாடும் தரை அமைப்பு ஆஸ்ட்ரோடர்ப் மற்றும் மூன்று புல் வயல் அமைப்புகள், தடகள பாதை - செயற்கை (8 பாதைகள்), புல் (4 பாதைகள்) மற்றும் சிண்டர் (8 பாதைகள்), வீசுதலுக்கான பகுதி, சிமெண்ட்டால் ஆன இரண்டு கூடைப்பந்து அரங்குகள், இரண்டு கால்பந்து மைதானங்கள், இரண்டு எறிபந்தாட்ட மைதானங்கள், டென்னிஸ் (3 கடினமான தரைப் பகுதி மற்றும் 3 புல்வெளி தரைப் பகுதிகள்)
நான்கு கைப்பந்து மைதானங்கள், டர்ஃப் விக்கெட் துடுப்பாட்ட மைதானம் மற்றும் 6 கிரிக்கெட் வலைகள், வில்வித்தை மைதானம்
ஐந்து வழிச் ஜாகிங் மற்றும் கிராஸ் கன்ட்ரி டிராக் , உஷு பயிற்சி மையம், ஃவாள் வீச்சுக்கான பயிற்சி மையம் உள்ளிட்ட பலவிதமான விளையாட்டு தொடர்பான அமைப்புகள் மற்றும் வசதிகள் உள்ளன.
# நேதாஜி சுபாஷ் தேசிய விளையாட்டு நிறுவனம், பட்டியாலா

## வகுப்புகள்

இந்த நிறுவனம் முது அறிவியல் (விளையாட்டு கற்பித்தல்), பட்ட மேற்படிப்பு (விளையாட்டு மருத்துவம்), சான்றிதழ் வகுப்பு (விளையாட்டு கற்பித்தல்), பட்டய வகுப்பு (விளையாட்டு கற்பித்தல்) போன்ற வகுப்புகளையும், திறன் மேம்பாட்டு வகுப்புகளையும் நடத்தி வருகிறது.
# அமுண்ட்சென் கடல்

**அமுண்ட்சென் கடல்** (*Amundsen Sea*) என்பது மேற்கு அந்தாட்டிக்காவில் உள்ள மேரி பைர்ட் லேண்டிலிருந்து தென்முனைப் பெருங்கடலின் ஒரு துணைக் கடல் பகுதி ஆகும். இதன் கிழக்கே பறக்கும் மீன் முனை ( தர்ஸ்டன் தீவின் வடமேற்கு முனை) மற்றும் மேற்கில் சிப்பிள் தீவில் உள்ள டார்ட் முனை ஆகியவற்றின் இடையே அமைந்துள்ளது. இதன் எல்லையானது பறக்கும் மீன் முனை அமுண்ட்சென் கடல் மற்றும் பெல்லிங்ஷவுசன் கடலுக்கு இடையிலான எல்லையை கொண்டுள்ளது. டார்ட்டு முனைக்கு மேற்கே அமுண்ட்சென் மற்றும் ரோஸ் கடல்களுக்கு இடையில் தென்முனைப் பெருங்கடலின் பெயரிடப்பட்ட கடல் இல்லை. கேப்டன் நில்ஸ் லார்சனின் தலைமையில் 1928-1929 ஆம் ஆண்டு நோர்வே நாட்டினரின் பயணத்தின்போது, 1929 பிப்ரவரியில் இந்த பகுதியை ஆராய்ந்தபோது நோர்வே துருவ ஆய்வாளர் ரோல்ட் அமுண்ட்சனின் நினைவாக இப்பகுதியிக்கு பெயரிட்டது.  
இந்தக் கடல் பெரும்பாலும் பனியால் மூடப்பட்டுள்ளது. மேலும் திவைட்ஸ் பனி நாக்கு அதில் நீண்டுள்ளது . அமுண்ட்சென் கடலுக்குள் பாயும் பனிவிரிப்பு சராசரியாக தடிமன் கொண்டது; ஏறக்குறைய டெக்சாஸ் மாநிலத்தின் அளவு, இந்த பகுதி **அமுண்ட்சென் கடல் உறைவிடம்** (ASE) என்று அழைக்கப்படுகிறது; இது மேற்கு அண்டார்டிக் பனிக்கட்டியின் மூன்று பெரிய பனி வடிகால் படுகைகளில் ஒன்றாகும்.
# அமுண்ட்சென் கடல்

## அமுண்ட்சென் கடல் விரிகுடாவாக்கம்

அமுண்ட்சென் கடலுக்குள் பாயும் பனிவிரிப்பு சராசரியாக தடிமன் கொண்டது; டெக்சாஸ் மாநிலத்தின் தோராயமாக அளவு மற்றும் இப்பகுதி **அமுண்ட்சென் கடல் உறைவிடம்** (ASE) என அழைக்கப்படுகிறது; இது மேற்கு அண்டார்டிக் பனிக்கட்டியின் மூன்று பெரிய பனி வடிகால் படுகைகளில் ஒன்றாகும், மற்றவை ரோஸ் கடல் விரிகுடா மற்றும் வெடெல் கடல் விரிகுடாவாக்கம். மார்ச் 2007 இல், செயற்கைக்கோள் மற்றும் வான்வழி ஆய்வுகள் மூலம் ASE ஐ ஆராயும் அறிவியலாளர்கள் ASE தடிமன் குறிப்பிடத்தக்க அளவு மெல்லியதாகிவருவதாக அறிவித்தனர். காரணம் காற்றின் வடிவங்களில் ஏற்பட்ட மாற்றங்கள் காரணமாக வெப்பமான நீர் பனிக்கட்டிக்கு அடியில் பாயும் நிலை ஏற்பட்டது ஆகும்.  
சில அறிவியலாளர்கள் இந்த பகுதி மேற்கு அண்டார்டிக் பனிக்கட்டியின் "பலவீனமான அடித்தொப்பையாக" இருக்கலாம் என்று முன்மொழிந்தனர். அமுண்ட்சென் கடலில் பாயும் பைன் தீவு மற்றும் திவைட்ஸ் பனிப்பாறைகள், அண்டார்டிகாவின் மிகப்பெரிய ஐந்து பனிப்பாறைகளில் இரண்டு ஆகும். இந்த பனிப்பாறைகளின் ஓட்டம் அண்மைய ஆண்டுகளில் அதிகரித்துள்ளது என்று அறிவியலாளர்கள் கண்டறிந்துள்ளனர், அவை முழுமையாக உருகினால் உலக கடல் மட்டத்தில் சுமார் 0.9–1.9 &nbsp; மீ (1-2 &nbsp; யார்டுகள்) ஆக உயரும் என்கின்றனர். இந்த பனிப்பாறைகளின் கரைவானது முழு மேற்கு அண்டார்டிக் பனிக்கட்டியையும், கிழக்கு அண்டார்டிக் பனிக்கட்டியின் சில பகுதிகளையும் சீர்குலைக்கும் என்று அறிவியலாளர்கள் கருத்து தெரிவித்துள்ளனர்.  
20004 அக்டோபரில் நடத்தப்பட்ட ஒரு ஆய்வில், அமுண்ட்சென் கடலில் பனி வேகமாக உருகி விரிசல்கள் மிகுதியானால், கடல் பனி அடுக்கு "ஐந்து ஆண்டுகளுக்குள்" சரிந்துவிடும் என்று கூறப்பட்டது. மேலும் அமுண்ட்சென் கடலில் உள்ள முழு கடல் பனிப் பாறைகளும் உருகினால் மேற்கு அண்டார்டிக் பனிக்கட்டியிலிருந்து கடல் மட்டம் 1.3 மீ (4.3 அடி) உயரும் என்று ஆய்வு கணித்துள்ளது.
# ஆர். பாலகிருஷ்ணன்

**ஆர். பாலகிருஷ்ணன்** (*R. Balakrishnan*) ஓர் இந்திய ஆட்சிப்பணி அலுவலரும், இந்தியவியல் மற்றும் திராவிடவியல் ஆய்வாளருமாவார். ஒடிசா மாநில கூடுதல் தலைமைச் செயலராகவும் வளர்ச்சி ஆணையராகவும் பணியாற்றி ஓய்விற்குப் பிறகு அம்மாநிலத்தின் சிறப்புத் தலைமை ஆலோசகர் பொறுப்பிலுள்ளார்.
# ஆர். பாலகிருஷ்ணன்

## இளமைக் காலம்

திண்டுக்கல் மாவட்டம், நத்தத்தில் 1958 இல் பிறந்தார். முதுகலை தமிழ் இலக்கியமும் இதழியல் பட்டயமும் பெற்று, பத்திரிக்கையாளராகப் பணியைத் தொடங்கினார். இந்தியக் குடிமைப்பணித் தேர்வுகளை தமிழிலேயே முதன்முதலில் எழுதி வென்ற தேர்வராக 1984 ஆம் ஆண்டு இந்திய ஆட்சிப் பணியில் தேர்வானார்.
# ஆர். பாலகிருஷ்ணன்

## அரசுப்பணி

பேரிடர் மேலாண்மை, தேர்தல் மேலாண்மை போன்ற பல அரசுப் பணிகளில் இந்தியா முழுவதும் பணியாற்றியுள்ளார்.
# ஆர். பாலகிருஷ்ணன்

## சிந்து சமவெளி ஆய்வுகள்

சென்னை ரோஜா முத்தையா நூலகத்தில் உள்ள சிந்துவெளி மையத்தின் மதிப்புறு ஆலோசகராகவும் சிந்துவெளி தொடர்பான ஆய்வுகளில் ஈடுபட்டும் வருகிறார். ஐராவதம் மகாதேவன், அஸ்கோ பார்ப்போலா போன்ற அறிஞர்கள் முன்னிலையில் தனது சிந்துவெளி ஆய்வுக் கட்டுரையை கோவை செம்மொழி மாநாட்டில் சமர்பித்தார். சிந்துவெளி ஆய்வுகளுக்காக பெரியார்-மணியம்மை பல்கலைக் கழகம் 2017-ல் கௌரவ டாக்டர் பட்டம் வழங்கியது.  
வடமேற்கு இந்தியாவில் இன்றுவரை வழக்கிலுள்ள'கொற்கை,வஞ்சி,
தொண்டி வளாகத்தை' ஆய்வுலகின் கவனத்திற்கு கொண்டு வந்தார்.
# சோடியம் டைதயோனேட்டு

**சோடியம் டைதயோனேட்டு** *(Sodium dithionate)* என்பது Na<sub>2</sub>S<sub>2</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசோடியம் டைதயோனேட்டு, இருசோடியம் இருதயோனேட்டு, சோடியம் ஐப்போசல்பேட்டு, சோடியம் மெட்டாபைசல்பேட்டு போன்ற பெயர்களாலும் இச்சேர்மம் அறியப்படுகிறது. சோடியம் டைதயோனேட்டில் +5 என்ற ஆக்சிசனேற்ற நிலையில் கந்தகம் உள்ளது.  
சோடியம் டைதயோனைட்டும் (Na2S2O4) சோடியம் டைதயோனேட்டும் (Na2S2O6 ) வெவ்வேறான வகை சேர்மங்களாகும். சோடியம் டைதயோனேட்டு வேதியியல் மற்றும் உயிர் வேதியியலில் பல பயன்பாடுகளைக் கொண்ட சக்திவாய்ந்த ஓர் ஒடுக்கும் முகவராகும். இச்சேர்ம உற்பத்தியாளர்களின் பெயர்ப்பட்டியல்களில் கூட, சோடியம் டைதயோனைட்டு மற்றும் சோடியம் டைதயோனேட்டு பெயர்களுக்கிடைய குழப்பம் பொதுவாக எதிர்கொள்ளப்படுகிறது.  
படிகத் திண்மமான இச்சேர்மம் வெண்மை நிறப் பொடியாக காணப்படுகிறது. இதன் உருகுநிலை 190 பாகை செல்சியசு வெப்பநிலையாகும். 267 பாகை செல்சியசு வெப்பநிலையில் இது கொதிக்கிறது.
# சோடியம் டைதயோனேட்டு

## தயாரிப்பு

சோடியம் பைசல்பைட்டை மாங்கனீசு டையாக்சைடைக் கொண்டு ஆக்சிசனேற்றம் செய்வதால் சோடியம் டைதயோனேட்டு உருவாகிறது:  
:2 NaHSO<sub>3</sub> + MnO<sub>2</sub> → Na<sub>2</sub>S<sub>2</sub>O<sub>6</sub> + MnO + H<sub>2</sub>O
மாறாக சோடியம் சல்பைட்டை வெள்ளி(I) நேர்மின் அயனியை பயன்படுத்தி ஆக்சிசனேற்றம் செய்தும் சோடியம் டை தயோனேட்டை தயாரிக்கலாம்:.
# சோடியம் டைதயோனேட்டு

## பண்புகள்

சோடியம் டைதயோனேட்டு என்பது மிகவும் நிலைப்புத்தன்மை கொண்ட ஒரு சேர்மமாகும். இது பெர்மாங்கனேட்டு, டைகுரோமேட்டு அல்லது புரோமின் போன்ற வேதிவினைக் குழுக்கலால ஆக்சிசனேற்றம் அடைவதில்லை. வலிமையான ஆக்சிசனேற்றும் நிபந்தனைகளில் இது சல்பேட்டாக ஆக்சிசனேற்றம் அடைகிறது. 5 மோலார் கந்தக அமிலத்துடன் மிகையளவு பொட்டாசியம் டைகுரோமேட்டும் சோடியம் டைதயோனேட்டும் சேர்த்து ஒரு மணி நேரத்திற்கு சூடுபடுத்துவது அல்லது மிகையளவு ஐதரசன் பெராக்சைடு சேர்த்து சுடுபடுத்தி பின்னர் அடர் ஐதரோகுளோரிக் அமிலம் சேர்த்து சூடுபடுத்துவது உள்ளிட்டவை இந்த வலிமையான ஆக்சிசனேற்றும் நிபந்தனைகளில் அடங்கும்.  
சல்பேட்டின் கிப்சு கட்டற்ற ஆற்றல் மாற்றம் -300 கிலோயூல்.மோல் ஆகும். S2O6 எதிர்மின் அயனி ஒரு நல்ல ஒடுக்கும் குழுவைச் சேர்ந்தது அல்ல என கருதப்படுகிறது. எனவே ஆகையால் உலோக அணைவுகளை குறைக்காமல் உயர் ஆக்சிசனேற்ற நிலைகளில் பெரிய நேர்மின் அயனி அணைவுச் சேர்மங்களை ஒற்றை படிகங்களாக உருவாக்க இது பயன்படுத்தப்படுகிறது.
# மௌனிகா

**மௌனிகா** என்று அழைக்கப்படும் **விஜய ரேகா** என்பவர் தமிழ் நடிகை மற்றும் மேடை நாடக நடிகை ஆவார். இவர் 1985ஆம் ஆண்டு இயக்குநர் பாலு மகேந்திரா அவரால் உன் கண்ணில் நீர் வழிந்தால் என்ற திரைப்படம் மூலம் திரைப்படத்துறைக்கு அறிமுகப்படுத்தப்பட்டார். அதை தொடர்ந்து தாலாட்டு கேக்குதம்மா (1991), வண்ண வண்ண பூக்கள் (1992), கடைக்குட்டி சிங்கம் (2018) போன்ற பல திரைப்படங்களிலும் நிம்மதி உங்கள் சாய்ஸ் 2 (1997), சொந்தம் (1999-2000), சாரதா(2006-2008) போன்ற தொலைக்காட்சி தொடர்களிலும் நடித்துள்ளார்.
# மௌனிகா

## தொலைக்காட்சி

| ஆண்டு | தொடர் | கதாபாத்திரம் | அலைவரிசை |
| --- | --- | --- | --- |
| 1997 | நிம்மதி உங்கள் சாய்ஸ் 2 | கண்ணம்மா | சன் தொலைக்காட்சி |
| 1997–1999 | கலாட்டா குடும்பம் |  |  |
| 1999–2000 | சொந்தம் |  |  |
| 2000 | டேக் இட் ஈசி வழக்கை |  |  |
| பாலு மகேந்திராவின் கதை நேரம் | விஜய் தொலைக்காட்சி |  |  |
| 2003–2007 | சொர்கம் | சன் தொலைக்காட்சி |  |
| 2006–2008 | சாரதா | ராஜ் தொலைக்காட்சி |  |
| 2008–2009 | ஆனந்தம் விளையாடும் வீடு | கலைஞர் தொலைக்காட்சி |  |
| 2019 – ஒளிபரப்பில் | அக்னி நட்சத்திரம் | ஜெயந்தி | சன் தொலைக்காட்சி |
| ஆயுத எழுத்து | காளியம்மாள் | விஜய் தொலைக்காட்சி | } |
# வசந்குமார்

**வசந்குமார்** (25 சனவரி 1991) என்பவர் தமிழ்த் தொலைக்காட்சி நடிகர் ஆவார். இவர் 2012ஆம் ஆண்டு கலைஞர் தொலைக்காட்சியில் ஒளிப்பரப்பான மானாட மயிலாட 10 என்ற நடன நிகழ்ச்சியில் போட்டியாளராக பங்குபெற்றார். அதை தொடர்ந்து ஒரு ஊர்ல ஒரு ராஜகுமாரி (2018-2019), அக்னி நட்சத்திரம் (2019) போன்ற தொலைக்காட்சி தொடர்களில் நடித்துள்ளார்.
# வசந்குமார்

## ஆரம்பகால வாழ்க்கை

வசந்வாசி 1992 ஜனவரி 25 ஆம் தேதி தமிழ்நாட்டில் கோவையில் பிறந்தார். கோயம்புத்தூர் ஸ்ரீ பல்தேவ்தாஸ் கிகானி வித்யமந்திர் மேல் நிலைப்பள்ளியில் இடைநிலைக் கல்வியை முடித்தார். கோவையில் உள்ள கார்பகம் பொறியியல் கல்லூரியில் இளங்கலை பட்டம் பெற்றார்.
# வசந்குமார்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2012-2013 | மானாட மயிலாட 10 | கலைஞர் தொலைக்காட்சி |  |  |
| --- | --- | --- | --- | --- |
| 2018-2019 | ஒரு ஊர்ல ஒரு ராஜகுமாரி | இனியன் | ஜீ தமிழ் |  |
| 2019 – ஒளிபரப்பில் | அக்னி நட்சத்திரம் | ஸ்ரீதர் | சன் தொலைக்காட்சி | } |
# வசந்குமார்

## திரைப்படம்

**-
! ஆண்டு
! திரைப்படம்
! கதாபாத்திரம்**  
| 2017 | யாதுமாகி நின்றாய் | } |
| --- | --- | --- |
# மறு ஆக்கம் செய்யப்பட்ட தமிழ் தொலைக்காட்சித் தொடர்கள்

**மறு ஆக்கம் செய்யப்பட்ட தமிழ் தொலைக்காட்சித் தொடர்கள்** என்பது தமிழில் ஒளிபரப்பான தொடர்கள் வேற்று மொழியில் மறு ஆக்கம் செய்வது.
# மறு ஆக்கம் செய்யப்பட்ட தமிழ் தொலைக்காட்சித் தொடர்கள்

## சன் தொலைக்காட்சி

- #என்பது இது தமிழ் மொழியிலிருந்து வேற்று மொழியில் மொழி மாற்றம் செய்யப்பட்டு ஒளிபரப்பு செய்யப்பட்டதை குறிக்கும்.
| தொடர் | மொழிகள் |  |  |  |
| --- | --- | --- | --- | --- |
| சித்தி (1999-2000) | பார்வதி (2000) | சிக்கம்மா (2010-2011) | சோடி மா |  |
| கோலங்கள் | # | # | ரங்கோலி | மாய்க்கே சே பந்தி டோர் |
| மெட்டி ஒலி | அக்ஸண்டலு | மாங்கல்ய | மின்னுகிட்டு | சுப் விவா |
| இதயம் | தில் சே தியா வச்சான் |  |  |  |
| திருமதி செல்வம் | தேவதை | ஜோக்காளி | நிலவிளக்கு | பவித்திர ரிஷிதா |
| தென்றல் | ஸ்ரவாணி சுப்ரமண்யம் | தங்காளி | இல்லம் தென்னன் போலெ |  |
| தங்கம் | அபரஞ்சி | பங்காரா |  |  |
| செல்வி | # | லட்சுமி |  |  |
| அரசி | # | லட்சுமி ஜான்சியின் மக்ளு |  |  |
| கிருஷ்ணதாசி | கிரிஷ்ணதாசி |  |  |  |
| கஸ்தூரி | கல்யாணி | கல்யாணி |  |  |
| தெய்வமகள் | ஜபிலம்மா | பாக்கியலட்சுமி | சந்திரா சகோரி |  |
| அத்திப்பூக்கள் | # | ஜோ ஜோ லாலி |  |  |
| வாணி ராணி | # | வாணி ராணி |  |  |
| மர்மதேசம் | # | கால பைரவ ரகசிய |  |  |
| கோட்டை புரத்து வீடு | # | கால பைரவ ரகசிய 2 |  |  |
| ருத்ரவீணை | # | ருத்ரவீணை |  |  |
| நாயகி | பாகியரேகா | நாயகி | ஓரிடத் ஒரு ராஜகுமாரி |  |
| ரோஜா | ரோஜா | செவ்வந்தி |  |  |
| தமிழ்ச்செல்வி | சுபா சங்கல்பம் |  |  |  |
# மறு ஆக்கம் செய்யப்பட்ட தமிழ் தொலைக்காட்சித் தொடர்கள்

## ஜீ தமிழ்

என்பது வேற்று மொழித் தொடரை தமிழில் மறு ஆக்கம் செய்யப்பட்டு, அது தமிழி லிருந்து வேறு மொழிகளில் மறு ஆக்கம் செய்த்தை குறிக்கும்.
| தொடர் | மொழிகள் |  |  |  |  |
| --- | --- | --- | --- | --- | --- |
| யாரடி நீ மோகினி | எவேரே நுவூ மோகினி | ஆரானி சுந்தரி | யாரே நீ மோகினி | மெயின் பீ அர்தங்கினி | மு பி அர்தங்கினி |
| செம்பருத்தி | முத்த மந்தரம் | செம்பருத்தி | பாரு |  |  |
| இரட்டை ரோஜா | அக்கா செல்லலு |  |  |  |  |
| ராஜாமகள் | ரக்த சம்பந்தம் |  |  |  |  |
| கோகுலத்தில் சீதை | மாட்டே மன்றமு | ராதா கல்யாணா |  |  |  |
| பூவே பூச்சூடவா | வருதினி பரிணயம் | பூக்களம் வரவாயி | கட்டிமேல |  |  |
| நீதானே எந்தன் பொன்வசந்தம் | ஜோத்தே ஜோதியாலி |  |  |  |  |
| ஒரு ஊருல ஒரு ராஜகுமாரி | போதோ பஹு |  |  |  |  |
| சூர்யவம்சம் | அமெரிக்கா அம்மாயி |  |  |  |  |
| சத்யா | சூர்யகாந்தம் | சத்யா என்னா பெங்குட்டி | சிந்துரா பிந்து |  |  |
# மறு ஆக்கம் செய்யப்பட்ட தமிழ் தொலைக்காட்சித் தொடர்கள்

## விஜய் தொலைக்காட்சி

என்பது வேற்று மொழித் தொடரை தமிழில் மறு ஆக்கம் செய்யப்பட்டு அது தமிழி லிருந்து வேறு மொழிகளில் மறு ஆக்கம் செய்த்தை குறிக்கும்.
| தொடர் | மொழிகள் |  |  |
| --- | --- | --- | --- |
| சரவணன் மீனாட்சி 1 | ராஜா ராணி | ஜஸ்ட் மாத மாதலி | பிரேமர் கஹினி |
| பாண்டியன் ஸ்டோர்ஸ் | வத்தினம்மா | வரலக்ஷ்மி ஸ்டோர்ஸ் |  |
| ஈரமான ரோஜாவே | மனசிச்சி சூடு | ஜீவா ஹுவாகிட்டே |  |
| நாம் இருவர் நமக்கு இருவர் | அத்திகோப்பா கீர்திகோப்பா |  |  |
| அரண்மனை கிளி | அறமெனே கிள்ளி |  |  |
| சின்னத் தம்பி | சவித்ராம்மா கறி அப்பாயி |  |  |
| ராஜா ராணி | காதலோ ராஜகுமாரி | புத்மல்லி |  |
# ரேமண்ட் கேட்டல்

**ரேமண்ட் பெர்னார்ட் கேட்டல்** (Raymond Bernard Cattell) (20 மார்ச் 1905 - 2 பிப்ரவரி 1998) ஒரு பிரித்தானிய மற்றும் அமெரிக்க உளவியலாளர் ஆவார். அவர் தனிமனிதனின் அகத்திற்குள் நிகழும் உளவியல் கட்டமைப்பைப் பற்றிய உள அளவியல் ஆராய்ச்சிக்குப் பெயர் பெற்றவர் ஆவார். ஆளுமை மற்றும் மனோபாவத்தின் அடிப்படைப் பரிமாணங்கள், அறிவாற்றல் திறன்களின் வீச்சு, உந்துதல் மற்றும் உணர்ச்சியின் மாறும் பரிமாணங்கள், அசாதாரண ஆளுமையின் மருத்துவப் பரிமாணங்கள், சமூக நடத்தை முறைகள், உளவியல் சிகிச்சை மற்றும் கற்றல் கோட்பாடுகளுக்கு ஆளுமை ஆராய்ச்சியின் பயன்பாடுகள் படைப்பாற்றல் மற்றும் சாதனை ஆகியவற்றைக் கணிக்கும் உத்திகள், மற்றும் பல்மாறி ஆய்வு முறைகள்ஆகிவற்றை அவரது படைப்புகள் ஆராய்ந்தன.  
ஆளுமை, உந்துதல் மற்றும் அறிவாற்றல் திறன்களின் அடிப்படை பரிமாணங்களை அனுபவ ரீதியாக ஆராய்வதற்கு "அகநிலை வாய்மொழி கோட்பாடு" என்று அழைக்கப்படுவதற்குப் பதிலாக காரணி பகுப்பாய்வு முறைகளைப் பயன்படுத்துவதற்கான ஆரம்ப ஆதரவாளராகக் கேட்டல் இருந்தார். காரணி பகுப்பாய்வின் கேட்டலின் பயன்பாட்டின் முடிவுகளில் ஒன்று, சாதாரண ஆளுமைக் கோளத்திற்குள் (பண்பு அகராதி அடிப்படையில்) 16 தனித்தனி முதன்மை பண்புக் காரணிகளைக் கண்டுபிடித்தது ஆகும். இந்தக் காரணிகளை அவர் "மூலப் பண்புகள்" என்று அழைத்தார். ஆளுமைக் காரணிகளின் இந்தக் கோட்பாடு மற்றும் அவற்றை அளவிடப் பயன்படுத்தப்படும் சுய அறிக்கை கருவி முறையே 16 வகை ஆளுமைக்கூறு காரணி மாதிரி மற்றும் 16 ஆளுமைக் கூறு கேள்வித்தாள் எனவும் அழைக்கப்பட்டன.  
மற்ற உளவியல் களங்களின் அடிப்படைப் பரிமாணங்களில் தொடர்ச்சியான அனுபவ ஆய்வுகளையும் கேட்டல் மேற்கொண்டார். அவை: நுண்ணறிவு, உந்துதல், தொழில் மதிப்பீடு மற்றும் தொழில் ஆர்வங்கள் போன்றவை ஆகும். மனித அறிவாற்றல் திறனை விளக்குவதற்கு இயங்குநிலையிலுள்ள மற்றும் நிலைப்படுத்தப்பட்ட நுண்ணறிவு இருப்பதைக் கேட்டல் கோட்பாடாக்கினார். நுண்ணறிவின் மீது எழுத்து வடிவ மொழி மற்றும் கலாச்சார பின்னணியின் சார்புகளைக் குறைக்க கலாச்சாரக் குறுக்கீடற்ற நுண்ணறிவுச் சோதனையை உருவாக்கினார்.